Αθήνα: 28.01.2015

Αρ. Πρωτ.:142

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συγχαρητήρια επιστολή στον νέο υπουργό Υγείας Π. Κουρουμπλή**

Επιστολή στον νέο υπουργό Υγείας Παναγιώτη Κουρουμπλή απέστειλε η ΕΣΑμεΑ, ευχόμενη καλή επιτυχία στο έργο του και τονίζοντας ότι προσδοκά στενή και αγαστή συνεργασία για την προάσπιση των δικαιωμάτων των Ελλήνων και Ελληνίδων με αναπηρία και χρόνιες παθήσεις και των οικογενειών τους.

Επιστολή Ε.Σ.Α.μεΑ. προς τον υπουργό Υγείας Π. Κουρουμπλή:

*«Κύριε Υπουργέ,*

*Αγαπητέ Συνάδελφε στο αναπηρικό κίνημα,*

*Εκ μέρους της Ε.Σ.Α.μεΑ. και των φορέων μελών της σας εκφράζουμε τα θερμά μας συγχαρητήρια για την ανάληψη των καθηκόντων από εσάς στο υπουργείο Υγείας & Κοινωνικών Ασφαλίσεων και επίσης τις θερμές μας ευχές για επιτυχία στο δύσκολο έργο που αναλαμβάνετε, σε ένα τομέα που είναι τόσο σημαντικός για το σύνολο της κοινωνίας, αλλά κυρίως και ιδίως για τα άτομα με αναπηρία και χρόνιες παθήσεις.*

*Είμαστε βέβαιοι και προσδοκούμε σε στενή και αγαστή συνεργασία μαζί σας για την προάσπιση των δικαιωμάτων των Ελλήνων και Ελληνίδων με αναπηρία και χρόνιες παθήσεις και των οικογενειών τους».*

Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**